als_Latn dik_Latn sag_Latn
Rritet numri i pacientëve me grip
Stina e dimrit ka shtuar numrin e pacientëve në qendrat e mjekësisë familjare në Prishtinë.
Drita Peqani nga qendra kryesore e mjekësisë familjare tha për Radio Kosovën, se diagnoza e pacientëve në shumicën e rasteve është infeksion viral apo siç e quajnë populli grip, ku me së shumti janë të prekur moshat e reja. Mjeket u bëjnë thirrje qytetarëve të vendit që ti shmangen vendeve që janë të mbyllura si dhe të konsumojnë sa më shumë lëngje.
Përpos moshave të reja influenca apo gripi atakon edhe personat në moshë të shtyrë, fëmijët si dhe personat me imunitet të dobët, thotë Drita Peqani specialiste në Qendrën Kryesore të Mjekësisë Familjare në Prishtinë. Peqani tha se në këtë kohë qendra e mjekësisë familjare ka shtim të pacientëve që po kërkojnë ndihmë për trajtim mjekësor.
“Numri i pacientëve të cilët kërkojnë ndihmë në QKMF është rritur. Ata kërkojnë ndihmë për një ftohje apo një infeksion viral ku dyshohet se është edhe grip, ku këtë e konfirmon edhe INKSH-ja, mirëpo simtomatologjia është e një gripi. Sidomos po paraqiten moshat studentore, ndoshta për shkak të frekuentimit të vendeve të mbyllura”, ka theksuar dr. Drita Peçani.
Por jo vetëm moshat e reja, pasi të prekur nga ky virus janë edhe moshat e shtyra, fëmijët dhe ata më probleme kronike tha Peqani.
“Personat të cilët kanë sëmundje kronike të frymëmarrjes, të zemrës, diabetit dhe këta posa po i lajmërohet ndonjë simptomë e virusit të gripit menjëherë po lajmërohen që ta përforcojnë terapinë apo ta ndryshojnë varësisht nga cila sëmundje vuajnë”, ka shtuar dr.Peçani.
Ajo tutje tha se në rast se pacientët kanë temperaturë të lartë apo dhembje të fytit, është mirë që menjëherë të lajmërohen te mjeku më i afërt për trajtim.(RTK)
als_Latn als_Latn als_Latn als_Latn als_Latn als_Latn als_Latn als_Latn